**ДО**

**ОБЩИНСКИ СЪВЕТ**

**ГР.ЕЛХОВО**

**ДОКЛАДНА ЗАПИСКА**

**от**

 **Петър Андреев Киров**

**- кмет на община Елхово**

**ОТНОСНО: Утвърждаване броя на кметските наместници в община Елхово**

**Уважаеми дами и господа общински съветници,**

В съответствие с чл.16 от Закона за административно-териториалното устройство на Република България се проведоха избори за кмет на кметство на територията на нашата община в 7 кметства с население над 350 души, а именно – с.Бояново, с.Гранитово, с.Изгрев, с.Лесово, с.Маломирово, с.М.Манастир и с.Пчела.

На 8 октомври 2019 г. влезе в сила приетия от Народното събрание Закон за изменение на Закона за местното самоуправление и местната администрация, обн. ДВ, бр.79 от 08.10.2019 г.

Съгласно разпоредбата на §2 от Заключителните разпоредби на цитирания закон, в населените места – административни центрове на кметства, в които на изборите за общински съветници и за кметове на 27 октомври 2019 г. не са произведени избори за кметове на кметства, могат да се назначават кметски наместници. Това за община Елхово са кметство с.Мелница, с.Раздел, с.Жребино, с.Кирилово и с.Трънково.

Съгласно утвърдената структура на общинска администрация имаше 12 броя кметове на кметства, а броя на кметските наместници бе 6 броя.

Съгласно гореизложеното следва структурата на общинска администрация да бъде променена, както следва: кметове на кметства - 7 броя и кметски наместници - 11 броя.

Във връзка с гореизложеното предлагам Общински съвет – Елхово да вземе следните

**Р Е Ш Е Н И Я:**

І. На основание чл.21 ал.1 т.2 от Закона за местното самоуправление и местната администрация

1. Утвърждава брой кметове на кметство – държавно финансиране, считано от 28.10.2019 г. както следва:

 Било – 12 бр. Става – 7 бр.

2. Утвърждава брой кметски наместници – държавно финансиране, считано от 28.10.2019 г. както следва:

 Било – 6 бр. Става – 11 бр.

ІІ. Задължава кмета на община Елхово да отрази промяната в броя на кметовете на кметства и кметските наместници в Устройствения правилник и в длъжностното щатно разписание на общината.

**ПЕТЪР КИРОВ**

*Кмет на община Елхово*